
Nr.U32007-002019/08.06.2007

REFERAT

privind aprobarea Planului Urbanistic de Detaliu “Ansamblu de locuinţe 
colective şi funcţiuni complementare”, Str. Grigore Alexandrescu (nr. cad. 2102/1/2/3, 2102/1/2/1), Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General AL Municipiului Timisoara si strategia de dezvoltare si renovare urbana promovata de catre Consiliul Local al Municipiului Timişoara;


Având în vedere solicitarea înregistrată cu nr.U32007-002019/27.04.2007 privind aprobarea Planului Urbanistic de Detaliu “Ansamblu de locuinţe colective şi funcţiuni complementare”, Str. Grigore Alexandrescu (nr. cad. 2102/1/2/3, 2102/1/2/1), Timişoara;

Având în vedere prevederile Certificatului de Urbanism nr. 6023/11.10.2006;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu “Ansamblu de locuinţe colective şi funcţiuni complementare”, Str. Grigore Alexandrescu, nr. cad. 2102/1/2/3, 2102/1/2/1, Timişoara;
            Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zonă de interes deosebit pentru care este necesar avizul Consiliului Judeţean Timiş.

            Documentaţia Plan Urbanistic de Detaliu “Ansamblu de locuinţe colective şi funcţiuni complementare”, Str. Grigore Alexandrescu, nr. cad. 2102/1/2/3, 2102/1/2/1, Timişoara a fost elaborată de firma de proiectare S.C. STUDIO ARCA S.R.L., proiect nr. 197/2007, la cererea beneficiarilor S.C. BANU CONSTRUCT S.R.L, Lupaştean Marcel şi soţia Lupaştean Elvira.
Terenul studiat în cadrul Planului Urbanistic de Detaliu “Ansamblu de locuinţe colective şi funcţiuni complementare”, Str. Grigore Alexandrescu (nr. cad. 2102/1/2/3, 2102/1/2/1),  Timişoara este situat în intravilanul municipiului Timişoara, în partea de nord, în zona Calea Lipovei, între str. Grigore Alexandrescu (inel IV) şi str. Gr. T. Popa (fosta Câmpina). 
Conform P.U.G., aprobat prin HCL nr. 157/2002, această zonă este prevăzută pentru industrie şi parţial zonă destinată locuirii şi funcţiunilor complementare. Regimul de înălţime stabilit pentru zona în care este inclusă parcela în discuţie, este P – P+2E. În ultima perioadă se remarcă tedinţa de reconversie a fostelor zone industriale şi de densificare a ţesutului existent cu locuinţe individuale pe parcele cu suprafeţe mari.
Suprafaţa totală studiată în cadrul P.U.D. este de 9506 mp., compusă din două parcele: prima este proprietatea privată a SC BANU CONSTRUCT SRL, înscrisă în CF nr. 145551 Timişoara, nr. cadastral 2102/1/2/3 având suprafaţa  de 6506 mp, cu servitute de trecere în CF 14336, iar a doua este proprietatea lui Lupaştean Marcel şi a soţiei Lupaştean Elvira,  înscrisă în CF nr. 145550 Timişoara, nr. cadastral 2102/1/2/1, cu suprafaţa de 3000 mp, cu servitute de trecere în CF nr. 14336.

Prin documentaţie se propune pentru parcela aflată la nord, realizarea unui ansamblu de clădiri multietajate pentru locuinţe colective şi funcţiuni complementare, cu accese auto şi pietonale de pe drumul secundar propus în vest. Pe parcela identificată prin CF 145551 şi nr. cad. 2102/1/2/3, ansamblul va cuprinde un număr de aproximativ 150 apartamente, cu un regim de înălţime D+P+8E spre str. Grigore Alexandrescu şi mai redus D+P+6E, respectiv D+P+5E, spre interiorul zonelor cu regim mai mic de înălţime. Parcajele vor fi amenajate parţial la nivelul solului, parţial în demisolul clădirilor.

Pe parcela identificată prin CF 145550 şi nr. cad. 2102/1/2/1, aflată la sud se propune realizarea unei construcţii multietajate pentru locuinţe, aproximativ 60 apartamente, cu un regim de înălţime D+P+5E+Eretras, respectiv D+P+5E cu destinaţia de locuinţe şi funcţiuni complementare, cu accese auto şi pietonale de pe drumul secundar propus în vest. 
Parcajele vor fi amenajate pentru ambele ansambluri parţial la nivelul solului, parţial în demisolul clădirilor.

Drumurile vor deveni publice, conform Ofertelor de Donaţie.

Incinta se va amenaja cu spaţii verzi (min. 20% din suprafata terenului). Numărul locurilor de parcare se va stabili în corelare cu numărul de apartamente ce se vor propune prin proiectul de arhitectură, respectând legislaţia de proiectare. 

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U aferentă P.U.G., aprobat prin HCL nr. 157/05.08.2002.

Indicii propuşi prin documentaţie sunt:
- pentru parcela înscrisă în CF 145551, nr. cad. 2102/1/2/3:
POT max = 40 %

CUT max=3,2

Regim de inaltime max. – D+P+8E
- pentru parcela înscrisă în CF 145550, nr. cad. 2102/1/2/1:
POT max = 49 %

CUT max=3,5

Regim de inaltime max. – D+P+5E+Er

La realizarea investiţiei se vor respecta condiţiile impuse prin avizele eliberate de deţinătorii de reţele şi utilităţi publice.

Sunt prevăzute branşamente la reţelele edilitare existente în zonă, pentru a deservi obiectivele propuse. Branşarea investiţiei la utilităţile din zonă se va face pe cheltuiala beneficiarului documentaţiei.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.).
Planului Urbanistic de Detaliu “Ansamblu de locuinţe colective şi funcţiuni complementare”, Str. Grigore Alexandrescu, nr. cad. 2102/1/2/3, 2102/1/2/1, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

